《和吕舍人喜张员外自北番回至境上，先寄二十韵》
唐代·杨巨源

割爱天文动，敦和国步安。仙姿归旧好，戎意结新欢。

并命瞻鹓归，同心揖蕙兰。玉箫临祖帐，金榜引征鞍。

广陌双旌去，平沙万里看。海云侵鬓起，边月向眉残。

突兀阴山迥，苍茫朔野宽。毳庐同甲帐，韦橐比雕盘。

义著亲胡俗，仪全识汉官。地邻冰鼠净，天映烛龙寒。

节异苏卿执，弦殊蔡女弹。碛分黄渺渺，塞极黑漫漫。

欢味膻腥列，徵声by僸攒。归期先雁候，登路剧鹏抟。

上客离心远，西宫草诏殚。丽词传锦绮，珍价掩琅玕.

百两开戎垒，千蹄入御栏。瑞光麟阁上，喜气凤城端。

尚德曾辞剑，柔凶本舞干。茫茫斗星北，威服古来难。

作者简介：唐代诗人。字景山，后改名巨济。河中（治所今山西永济）人。贞元五年(789)进士。初为张弘靖从事，由秘书郎擢太常博士，迁虞部员外郎。出为凤翔少尹，复召授国子司业。长庆四年(824)，辞官退休，执政请以为河中少尹，食其禄终身。关于杨巨源生年，据方崧卿《韩集举正》考订。韩愈《送杨少尹序》作于长庆四年（824），序中述及杨有“年满七十”、“去归其乡”语。由此推断，杨当生于755年，卒年不详。